Lav et referat af nedenstående tekst:

Tekst:
Jonas Vingegaard har i den grad været godt kørende i Baskerlandet Rundt. Det vidner både hans aktuelle førsteplads i klassementet og hans etapesejre på både 3. og 4. etape. Lørdag venter 6. etape af det baskiske løb, og nok er det ikke løbets hidtil længste etape, men det er måske det hårdeste. - I morgen (lørdag, red.) er den sidste i denne omgang, og den er altid hård. Det er min fjerde gang, jeg kører det her løb, så jeg ved, hvor hårdt det bliver, siger Jonas Vingegaard efter 5.etape. Samtidig gør han det klart, at han ikke har i sinde at give førertrøjen videre. - Vi vil forsøge at forsvare trøjen med alt, vi har, afslutter Vingegaard. Feltet skal igennem hele syv kategoriserede stigninger og 3387 højdemeter over den 134 kilometer ”korte” etape. Vingegaard har stillet til start ved Baskerlandet rundt i 2019, 2021, 2022 og så i år.. Tour-vinderen har 13 sekunder ned til sin nærmeste forfølger, Mikel Landa. Men intet er som bekendt afgjort før 6. etape, der kommer til at kræve endnu en stor indsats af danskeren og holdkammeraterne fra Jumbo-Visma. Top-fem i klassementet Jonas Vingegaard Mikel Landa +13" Mattias Skjelmose +32" David Gaudu +32" Matteo Sobrero +34"

Referat:
Jumbo-Visma-stjernen øjner en stor triumf inden 6. og sidste etape af Baskerlandet Rundt. Danskeren fører klassementet med 13 sekunder.